

**Орта мерзімді кезеңге (2014 - 2016 жылдарға) концессияға беруге ұсынылатын объектілердің тізбесін бекіту туралы**

***Күшін жойған***

Қазақстан Республикасы Экономика және бюджеттік жоспарлау министрінің 2014 жылғы 27 мамырдағы № 156 бұйрығы. Қазақстан Республикасы Әділет министрлігінде 2014 жылы 27 маусымда № 9540 тіркелді. Күші жойылды - Қазақстан Республикасы Ұлттық экономика министрінің 2015 жылғы 21 шілдедегі № 553 бұйрығымен

      Ескерту. Күші жойылды - ҚР Ұлттық экономика министрінің 21.07.2015 № 553 (алғаш ресми жарияланған күнінен бастап күнтізбелік он күн өткен соң қолданысқа енгізіледі) бұйрығымен.

      «Концессиялар туралы» Қазақстан Республикасы Заңының 9-бабының 2) тармақшасына сәйкес **БҰЙЫРАМЫН**:  
      1. Қоса беріліп отырған орта мерзімді кезеңге (2014 - 2016 жылдарға) арналған концессияға беруге ұсынылатын объектілердің тізбесі бекітілсін.  
      2. Инвестициялық саясат департаменті (Аязбаев Н.А.) осы бұйрықтың Қазақстан Республикасының Әділет министрлігінде мемлекеттік тіркелуін, оның мемлекеттік органның интернет-ресурсында, «Әділет» ақпараттық-кұқықтық жүйесінде және ресми бұқаралық ақпарат құралдарында ресми жариялануын қамтамасыз етсін.  
      3. Осы бұйрықтың орындалуын бақылау Қазақстан Республикасының Экономика және бюджеттік жоспарлау вице-министрі М.Ә. Құсайыновқа жүктелсін.  
      4. Осы бұйрық мемлекеттік тіркелген күнінен бастап қолданысқа енеді.

*Министр                                    Е. Досаев*

Қазақстан Республикасы   
Экономика және бюджеттік  
жоспарлау министрінің    
2014 жылғы 27 мамырдағы   
№ 156 бұйрығымен     
бекітілген

**Орта мерзімді кезеңге (2014 – 2016 жылдарға) концессияға**  
**беруге ұсынылатын объектілердің тізбесі**

|  |  |  |
| --- | --- | --- |
| Р/с № | Атауы | Конкурсты ұйымдастырушы |
| 1 | 2 | 3 |
| 1. Реконструкциялануы және пайдаланылуы концессия шарты негiзiнде жүзеге асырылатын жұмыс істеп тұрған мемлекеттік меншiк объектiлерi | | |
| 2. Құрылуы және пайдаланылуы концессия шарттары негiзiнде жүзеге асырылатын объектiлер | | |
| 1. | «Үлкен Алматы айналма автомобиль жолы» (ҮАААЖ) автомобиль жолын салу және пайдалану | Қазақстан Республикасы Көлік және коммуникация министрлігі |
| 2. | Теміртау қаласында балабақшалар кешенін салу және пайдалану | Қарағанды облысының әкімдігі |
| 3. | «Маңғыстау (Тамақ) станциясы» теміржол вокзалын салу | Маңғыстау облысының әкімдігі |
| 4. | Ақтау қаласында автовокзал салу | Маңғыстау облысының әкімдігі |
| 5. | Семей қаласында балабақшалар кешенін салу және пайдалану | Шығыс Қазақстан облысының әкімдігі |
| 6. | Өскемен қаласында балабақшалар кешенін салу және пайдалану | Шығыс Қазақстан облысының әкімдігі |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК